**Jonas' bibelstudie, kapitel 2 – Stefan Christian Mocanu Jensen**

**Bøn**

Lad os overgive dagen i Guds hænder.

Kære Gud, tak fordi vi kan komme frem for dig på grund af det, Jesus har gjort for os. Tak, Jesus, fordi du besejrede døden og gav os den velsignelse, du skulle have haft. Tak, fordi vi har mulighed for at samles og høre dit hellige ord. Lad din hellige Ånd komme til os. Vi overgiver denne dag i dine stærke hænder. Amen.

**Velkommen!** I dag skal vi se på det andet kapitel i Jonas' Bog.

**Fra sidste gang:**

Vi så sidste gang, at vi befinder os i midten af det 8. århundrede før Kristus, hvor strukturen i bogen kunne inddeles på følgende måde:

* Kapitel 1: En sur, lille profet, der kaldes.
* Kapitel 2: En sur, lille profet, som bliver god igen ...
* Kapitel 3: En lille profet, der kaldes igen, byen omvendes.
* Kapitel 4: En nu glad profet bliver sur igen.

Vi skal dykke ned i kapitel 2 om lidt.

**For at opsummere kapitel 1:**

Jonas prøvede at flygte væk fra Herrens ansigt til et fremmed land, ca. 4.000 km væk fra Jaffa. Men det lykkedes ikke for ham, for han blev forhindret af Herren. Trods Jonas' ulydighed mod Guds ord blev Jonas til frelse for de hedenske sømænd. Vi så også på, at Jonas var et billede på Jesus. Vi så, at de begge oplevede at være på oprørt hav, og forskellen på Jonas og Jesus var, at Jesus kunne stoppe stormen ved sit ord, mens Jonas måtte smides overbord for at berolige stormen. Ligheden blev også tydelig, da Jonas måtte dø for synd for at frelse sømændene. På samme måde tog Jesus vores synd på sig for at frelse os. Den tro har Gud skabt i os på samme måde, som Gud skabte den i sømændene, da de så Jonas dø.

Vi vil derfor nu høre Jonas' kapitel 2. Det er ikke fra den autoriserede oversættelse, men fra Den Frie Bibel, som jeg blandt andet oversætter til, samt mange af mine professorer osv. Så følg med i jeres egne bibler eller hør her:

1. Herren befalede et stort havdyr at sluge Jonas, og Jonas var i havdyrets bug i tre dage og tre nætter. 2. Jonas bad til Herren sin Gud fra havdyrets bug 3. og sagde:

»Jeg råbte i min nød til Herren,

og han svarede mig;

fra gravens indre råbte jeg om hjælp,

og du hørte min røst.

1. Du kastede mig i dybet, ned midt i havet,

og vandstrømmen omgav mig;

alle dine brændinger og dine bølger flød hen over mig.

1. Og jeg sagde:

Jeg er drevet væk for øjnene af dig,

men jeg vil igen

kunne betragte dit hellige tempel.

1. Vandet omsluttede mig livstruende,

verdenshavet omgav mig,

siv var viklet fast om mit hoved.

1. Jeg sank ned til bjergenes fundament,

og jorden, dens portslåger var lukket i for mig for evigt.

Men du trak mig i live op af graven,

Herre, min Gud.

1. Da mit liv var allersvagest,

huskede jeg på Herren;

min bøn nåede frem til dig, til dit hellige tempel.

1. De, der holder sig til den falske tomhed,

de har svigtet deres troskab.

1. Men jeg,

med tak i min stemme vil jeg ofre til dig,

hvad jeg har lovet, vil jeg indfri,

Herren har frelsen.«

1. Og Herren talte til havdyret, og den kastede Jonas op på det tørre land.
* Read documents

Response finalized

**Jonas' bibelstudie, kapitel 2**

**Bøn**

Lad os overgive dagen i Guds hænder.

Kære Gud, tak fordi vi kan komme frem for dig på grund af det, Jesus har gjort for os. Tak, Jesus, fordi du besejrede døden og gav os den velsignelse, du skulle have haft. Tak, fordi vi har mulighed for at samles og høre dit hellige ord. Lad din hellige Ånd komme til os. Vi overgiver denne dag i dine stærke hænder. Amen.

**Velkommen!** I dag skal vi se på det andet kapitel i Jonas' Bog.

**Fra sidste gang:**

Vi så sidste gang, at vi befinder os i midten af det 8. århundrede før Kristus, hvor strukturen i bogen kunne inddeles på følgende måde:

* Kapitel 1: En sur, lille profet, der kaldes.
* Kapitel 2: En sur, lille profet, som bliver god igen ...
* Kapitel 3: En lille profet, der kaldes igen, byen omvendes.
* Kapitel 4: En nu glad profet bliver sur igen.

Vi skal dykke ned i kapitel 2 om lidt.

**For at opsummere kapitel 1:**

Jonas prøvede at flygte væk fra Herrens ansigt til et fremmed land, ca. 4.000 km væk fra Jaffa. Men det lykkedes ikke for ham, for han blev forhindret af Herren. Trods Jonas' ulydighed mod Guds ord blev Jonas til frelse for de hedenske sømænd. Vi så også på, at Jonas var et billede på Jesus. Vi så, at de begge oplevede at være på oprørt hav, og forskellen på Jonas og Jesus var, at Jesus kunne stoppe stormen ved sit ord, mens Jonas måtte smides overbord for at berolige stormen. Ligheden blev også tydelig, da Jonas måtte dø for synd for at frelse sømændene. På samme måde tog Jesus vores synd på sig for at frelse os. Den tro har Gud skabt i os på samme måde, som Gud skabte den i sømændene, da de så Jonas dø.

Vi vil derfor nu høre Jonas' kapitel 2. Det er ikke fra den autoriserede oversættelse, men fra Den Frie Bibel, som jeg blandt andet oversætter til, samt mange af mine professorer osv. Så følg med i jeres egne bibler eller hør her:

1. Herren befalede et stort havdyr at sluge Jonas, og Jonas var i havdyrets bug i tre dage og tre nætter. 2. Jonas bad til Herren sin Gud fra havdyrets bug 3. og sagde:

»Jeg råbte i min nød til Herren,

og han svarede mig;

fra gravens indre råbte jeg om hjælp,

og du hørte min røst.

1. Du kastede mig i dybet, ned midt i havet,

og vandstrømmen omgav mig;

alle dine brændinger og dine bølger flød hen over mig.

1. Og jeg sagde:

Jeg er drevet væk for øjnene af dig,

men jeg vil igen

kunne betragte dit hellige tempel.

1. Vandet omsluttede mig livstruende,

verdenshavet omgav mig,

siv var viklet fast om mit hoved.

1. Jeg sank ned til bjergenes fundament,

og jorden, dens portslåger var lukket i for mig for evigt.

Men du trak mig i live op af graven,

Herre, min Gud.

1. Da mit liv var allersvagest,

huskede jeg på Herren;

min bøn nåede frem til dig, til dit hellige tempel.

1. De, der holder sig til den falske tomhed,

de har svigtet deres troskab.

1. Men jeg,

med tak i min stemme vil jeg ofre til dig,

hvad jeg har lovet, vil jeg indfri,

Herren har frelsen.«

1. Og Herren talte til havdyret, og den kastede Jonas op på det tørre land.

Jonas bliver reddet af Herren ved hjælp af en stor fisk. Det udløser taksigelse. Det er værd at bemærke, at Jonas ikke kommer med denne bøn, efter at han er blevet kastet op på det tørre land, men mens han er i bugen på fisken.

Lad os se lidt på Jonas' bøn.

Hvad kan vi lære af Jonas, når vi ser og hører hans bøn? Jonas er netop blevet frelst af Gud, og det følger heraf, at han takker Gud i bøn. Jonas' bøn er dybt forankret i Salmernes Bog, det vil sige, at han brugte de samme ord i Salmernes Bog og ikke sine egne ord.

Det er en trøst for os, fordi vi nemt kan få det indtryk, at de rigtige bønner er dem, man selv formulerer. Hvilket kan være fint, men Jonas er dybt forankret i Salmernes Bog, hvilket vi kan tage ved lære af, at Gud har givet os de ord, vi har brug for at bede. Ja, Jonas er et levende bevis på, at han stolede på Guds løfte, som stod skrevet i Salme 119:49-50:

49Husk det ord til din tjener,

som du har givet mig at håbe på.

50Det trøster mig i min elendighed,

for dit ord holder mig i live.

Lad os prøve at se det i Jonas' bøn. Se jeres handout, som også har skrevet versene ud:

**Handout: Jonas' bøn med Salmernes Bog.**

|  |  |
| --- | --- |
| Jonas 2.1-10 1HERREN sørgede for et stort havdyr til at sluge Jonas, og Jonas var i havdyrets bug i tre dage og tre nætter. 2Jonas bad til HERREN sin Gud fra havdyrets bug 3og sagde: | Jonas er et levende bevis på, at han stolede på Guds løfte, som stod skrevet i Salme 119:49-5049Husk det ord til din tjener, som du har givet mig at håbe på. 50Det trøster mig i min elendighed, for dit ord holder mig i live.  |
| 3I min nød råbte jeg til Herren, og han svarede mig;  | Vers 3a:Sl. 120,1I min nød har jeg råbt til Herren, og han svarede mig.Sl. 130,1 Fra det dybe råber jeg til dig, Herre.Sl 86,77På nødens dag råber jeg til dig, for du vil svare migSl. 18:7.7 I min nød råbte jeg til Herren, jeg råbte til min Gud om hjælp. Han hørte mig fra sit tempel, mit råb nåede hans ører. |
| fra dødsrigets dyb råbte jeg om hjælp, og du hørte mig. | Vers 3b:Sl. 16.1010For du vil ikke prisgive mig til dødsriget, din fromme vil du ikke lade se graven.Sl. 18,66Dødsrigets bånd snørede sig om mig, dødens snarer truede mig.Sl. 22,2525For han viste ikke foragt og afsky for den hjælpeløses nød; han skjulte ikke sit ansigt for ham, men hørte, da han råbte om hjælp.Sl. 30:44Herre, du løftede mig op fra dødsriget, du lod mig leve, jeg gik ikke i graven.Sl. 86,13 13for din godhed mod mig er stor, du har reddet mig fra dødsrigets dyb |
| 4Du havde kastet mig i dybet, i havets skød, strømmene omgav mig, alle dine brændinger og bølger skyllede hen over mig. | Vers 4:Sl. 42,88Havdyb råber til havdyb, når dine strømme bruser; alle dine brændinger og bølger skyller hen over mig.Sl. 62.2-32Frels mig, Gud, for vandet når mig til halsen,3jeg er sunket i bundløst dynd og kan ikke få fodfæste. Jeg er kommet ud på det dybe vand, strømmen skyller sammen over migSl. 88,7-87Du har kastet mig i den dybe grav, i det mørke dyb.8Din vrede hviler tungt på mig, alle dine brændinger lader du skylle over mig. |
| 5Og jeg sagde: Jeg er udstødt fra dine Øjne, men jeg skal atter se hen til dit hellige Tempel. | Vers 5:Sl. 31:23.23Jeg sagde i min angst: Jeg er fordrevet fra dine øjne. Men du hørte min tryglen, da jeg råbte til dig om hjælp. Sl. 5:8Men ved din store trofasthed kan jeg gå ind i dit hus; jeg kaster mig ned i dit hellige tempel i ærefrygt for dig. Sl. 27,4 4Kun ét ønsker jeg fra Herren, kun det længes jeg efter: At bo i Herrens hus, så længe jeg lever, så jeg kan fryde mig over Herrens herlighed og søge svar fra ham i hans tempel.Sl. 138:2Jeg kaster mig ned i dit hellige tempel og priser dit navn for din godhed og troskab, for du har gjort dit ord stort over hele din himmel.  |
| 6Vandet truede mit liv, havdybet omgav mig, siv havde viklet sig om mit hoved.  | Vers 6:Sl 69,2-32Frels mig, Gud, for vandet når mig til halsenjeg er sunket i bundløst dynd og kan ikke få fodfæste. Jeg er kommet ud på det dybe vand, strømmen skyller sammen over mig. Sl. 106:7Vore fædre i Egypten gav ikke agt på dine undere; de huskede ikke på din store trofasthed, men trodsede den Højeste ved Sivhavet. Sl. 106:9Han truede ad Sivhavet, så det tørrede ud, og han førte dem gennem dybet som gennem en ørken.  |
| 7Jeg var kommet ned til bjergenes rødder, jordens porte var for evigt slået i bag mig. Men du, Herre min Gud, løftede mig op fra graven. | Vers 7:Sl. 107:16for han knuste bronzeporte og huggede jernslåer over. Sl. 147:13For han har gjort dine portslåer stærke og velsignet dine sønner i dig. Sl. 30:4Herre, du løftede mig op fra dødsriget, du lod mig leve, jeg gik ikke i graven. Sl. 71:20Du lod mig opleve store og hårde trængsler; giv mig livet på ny, løft mig op på ny fra jordens dyb! Sl. 103:4Han udfrier dit liv fra graven, han kroner dig med godhed og barmhjertighed.  |
| 8Da mit liv var ved at ebbe ud, huskede jeg på Herren; min bøn nåede til dig i dit hellige tempel. | Vers 8:Sl. 107:4de sultede og tørstede, deres liv var ved at ebbe ud. Sl. 18,7Han hørte mig fra sit tempel, mit råb nåede hans ører. |
| 9De, der dyrker falske guder, svigter troskaben mod dig. | Vers 9:Sl. 31,77Jeg hader dem, der dyrker falske guder, selv stoler jeg på Herren. |
| 10Men jeg vil ofre til dig med takkesang; jeg vil indfri de løfter, jeg aflagde. Frelsen kommer fra Herren! | Vers 10:Sl. 26.77og med takkesange forkynde og fortælle om alle dine undere.Sl. 42,55Jeg husker det og udøser min fortvivlelse: Jeg gik i festskaren, jeg vandrede til Guds hus under jubelråb og takkesange i valfartsskaren.Sl. 50,1414Du skal bringe takoffer til Gud og indfri dine løfter til den Højeste.Sl. 54,88Så vil jeg bringe dig et frivilligoffer, jeg vil takke dit navn, Herre, for dit navn er godtSl. 116,17-1817Jeg bringer dig slagtoffer til tak og påkalder Herrens navn.18Jeg indfrier mine løfter til Herren for øjnene af hele hans folk, 19i forgårdene til Herrens tempel, i din midte, Jerusalem. Sl. 68,21 21Gud er for os en Gud til frelse, hos Gud Herren er der vej ud af døden.Sl. 3,9 Frelsen kommer fra Herren. Din velsignelse komme over dit folk. Sela Sl. 98:2–3[2](https://ref.ly/logosres/LLS%3A1.0.615;ref=bible$2Bdanclv.19.98.2) Herren har kundgjort sin frelse, for folkenes øjne har han åbenbaret sin retfærdighed. [3](https://ref.ly/logosres/LLS%3A1.0.615;ref=bible$2Bdanclv.19.98.3) Han har husket på sin godhed og sin trofasthed mod Israels hus. Hele den vide jord har set vor Guds frelse. Sl. 118:14Herren er min styrke og lovsang, han blev min frelse.  |

**Vi ser altså, at Jonas' bøn er dybt forankret i Salmernes Bog.**

Da vi så på Jonas' bøn, bliver vi faktisk også mindet om, at vi gør det samme som ham. Når vi beder Fadervor, som Jesus jo lærte sine disciple, indeholder den alt, hvad vi har brug for. Her bliver Jonas endnu engang et billede på Kristus.

**Hvor er Kristus i Jonas' kapitel 2?**

Hvorfor stille sådan et spørgsmål? Jesus siger selv efter sin opstandelse til to disciple, som var gået mismodige væk, fordi de ikke troede ordet om, at Jesus var opstået fra de døde.

I Luk 24,25-27:

"Da sagde han til dem: »I uforstandige, så tunge til at tro på alt det, profeterne har talt! Skulle Kristus ikke lide dette og gå ind til sin herlighed?« Og han begyndte med Moses og alle profeterne og udlagde for dem, hvad der stod om ham i alle Skrifterne."

Så det gamle testamente vidner om ham!

Som sagt sidst er det ofte nemt at henvende sig til kapitel 2, vers 1.

Det skyldes nemlig, at Jesus selv tager dette vers op om sig selv. Hør, hvad han siger i Matt 12,38-40:

"Da svarede nogle af de skriftkloge og farisæerne ham og sagde: »Mester! Vi ønsker at se et tegn af dig.« Men han svarede og sagde til dem: »En ond og utro slægt forlanger tegn, men der skal intet tegn gives den uden profeten Jonas' tegn. Thi ligesom Jonas var tre dage og tre nætter i havdyrets bug, således skal Menneskesønnen være tre dage og tre nætter i jordens skød."

Jonas var i havdyrets bug i tre dage og tre nætter. Hvilket er en mærkelig tidsmængde. Hvorfor er det lige præcis tre dage og tre nætter, som nævnes? Hvad er pointen? Jo, pointen, som Jesus også gerne vil vise os, er, at det er en mængde tid, hvor alt håb forsvinder. Det ser vi også, hvis vi går tilbage til de to disciple. De siger til Jesus (de er ikke klar over, at det er Jesus): "Men vi håbede, at han (Jesus) var den, som skulle forløse Israel. Men med alt dette er det i dag den tredje dag, siden dette skete" (Luk 24,21). Tre dage og tre nætter er pointen klar. Håbet var ude, men Gud greb ind. Jesus opstod fra de døde. Dette tegn har vi fået, bemærk, at det ikke just er positivt, fordi Jesus kalder os en ond og utro slægt. Men Jonas' tegn er det, at vi skal opstå på følgende måde som Jesus: Graven, døden er ikke den sidste. Men det er Jesus, som opstod, og på samme måde skal vi...